62020TO0729(01)_INF
2021 m. lapkričio 3 d. Bendrojo Teismo (ketvirtoji kolegija) nutartis
Aurubis / Komisija
(Byla T‑729/20)
„Ieškinys dėl panaikinimo – Aplinka – Direktyva 2003/87/EB – Šiltnamio efektą sukeliančios dujos – Apyvartinių taršos leidimų suteikimas – Prašymas perduoti Vokietijai apyvartinius taršos leidimus – Prašymas, pateiktas vykdant nacionalinę laikinųjų apsaugos priemonių taikymo procedūrą, kuria siekiama užtikrinti prejudicinio sprendimo priėmimo procedūros byloje C‑271/20 veiksmingumą – Komisijos sprendimas atmesti prašymą – Locus standi – Tiesioginės sąsajos nebuvimas – Nepriimtinumas“
1.
Ieškinys dėl neveikimo – Neveikimas – Sąvoka – Veiksmų nesiėmimas – Netenkinantis aktas – Netaikymas
(SESV 265 straipsnis)
(žr. 23, 28, 29 punktus)
2.
Ieškinys dėl panaikinimo – Aktai, dėl kurių galima pareikšti ieškinį – Aktai, kuriais siekiama sukelti teisinių pasekmių – Komisijos pozicija dėl nacionalinės institucijos prašymo – Įtraukimas
(SESV 263 straipsnis)
(žr. 30 punktą)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Nacionalinei institucijai skirtas Komisijos sprendimas, kuriuo atsisakoma jai perduoti papildomus šiltnamio efektą sukeliančių dujų apyvartinius taršos leidimus, kol bus galutinai užbaigtas nacionalinis teismo procesas – Ieškinys, kurį ieškovas pateikė nacionaliniame teisme – Sprendimas, kuriuo nedaromas tiesioginis poveikis ieškovo teisinei padėčiai – Nacionalinė institucija, kuri nėra atsakinga už šio sprendimo įgyvendinimą jo priėmimo metu – Tiesioginės sąsajos nebuvimas – Nepriimtinumas
(SES 263 straipsnio ketvirta pastraipa)
(žr. 33, 34, 38 ir 40–55 punktus)
4.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Kumuliacinės sąlygos – Ieškinio nepriimtinumas vienos iš šių sąlygų netenkinimo atveju
(SES 263 straipsnio ketvirta pastraipa)
(žr. 35 punktą)
Dalykas
SESV 263 straipsniu grindžiamas prašymas panaikinti 2020 m. gruodžio 8 d. Komisijos raštą, kuriuo ši institucija atmetė Deutsche Emissionshandelsstelle (Vokietijos prekybos apyvartiniais taršos leidimais agentūra) prašymą į Vokietijos Federacinės Respublikos nacionalinę depozitinę sąskaitą arba, alternatyviai, į ieškovės operatoriaus depozitinę sąskaitą prevenciškai perduoti šiltnamio efektą sukeliančių dujų apyvartinių taršos leidimų skaičių, lygų papildomų apyvartinių taršos leidimų, kuriuos Verwaltungsgericht Berlin (Berlyno administracinis teismas, Vokietija) ieškovė prašė nemokamai suteikti trečiajam šiltnamio efektą sukeliančių dujų apyvartinių taršos leidimų prekybos laikotarpiui, skaičiui.
Rezoliucinė dalis
1.
Atmesti ieškinį kaip nepriimtiną.
2.
Priteisti iš Aurubis AG bylinėjimosi išlaidas, įskaitant susijusias su laikinųjų apsaugos priemonių taikymo procedūra.